**DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2019 m. liepos 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, Rokiškio rajono savivaldybės vardu sudaromų sutarčių pasirašymo tvarkos aprašu, patvirtintu Rokiškio rajono savivaldybės tarybos 2019 m. balandžio 26 d. sprendimu Nr. TS-109 bei atsižvelgdama į asociacijos „Panemunėlio kraštas“ 2019 m. vasario 20 d. prašymą ir 2019 m. liepos 3 d. sutikimą „Dėl pasiūlymo asociacijos buveinei“, Rokiškio r. Panemunėlio mokyklos-daugiafunkcio centro 2019 m. birželio 25 d. sutikimą Nr. S-22, asociacijos Kriaunų kaimo bendruomenės 2019 m. liepos 11 d. prašymą, Rokiškio rajono savivaldybės taryba nusprendžia:

1. Perduoti laikinai, 10 metų, neatlygintinai valdyti ir naudotis asociacijai „Panemunėlio kraštas“ (kodas 305082844, buveinės adresas Linininkų g. 8, Panemunėlio glž. st., Panemunėlio sen., Rokiškio r.) 34,76 kv. m bendro ploto patalpas (13/20 dalių patalpos, pažymėtos plane 1C3p Nr. 1-18, kurios bendras plotas 53,21 kv. m) pastate-Mokykloje (bendras plotas 2415,28 kv. m, unikalus Nr. 7396-4009-6017, adresas Kamajų g. 11, Panemunėlio glž. st., Panemunėlio sen., Rokiškio r.) asociacijos įstatuose nurodytai veiklai vykdyti.
2. Perduoti laikinai, 5 metams, neatlygintinai valdyti ir naudotis asociacijai Kriaunų kaimo bendruomenei (kodas 173740967, buveinės adresas Klevų g. 2, Kriaunų k., Rokiškio r.) ilgalaikį materialųjį turtą – Perkėlos plaustą – pontoninį laivą (registro Nr. LT-10460, unikalus identifikavimo kodas 0000354754, statybos metai 2014) su įranga bei vidaus degimo varikliu (YAMAHA F6AMH, registro Nr. PV-7368, unikalus identifikavimo kodas 0000354752, Variklio Nr. 68-R-300458, variklio galingumas 4,5 kW), kurio įsigijimo vertė 7709,68 Eur, socialiniam verslui vystyti.
3. Pritarti savivaldybės turto, išdėstyto 1 punkte, panaudos sutarčiai (pridedama).
4. Pritarti savivaldybės turto, išdėstyto 2 punkte, panaudos sutarčiai (pridedama).
5. Įgalioti Rokiškio rajono savivaldybės administracijos direktorių pasirašyti šio sprendimo 1 ir 2 punktuose nurodyto savivaldybės turto panaudos sutartis.
6. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“**

**AIŠKINAMASIS RAŠTAS**

2019-07-08

**Parengto sprendimo projekto tikslai ir uždaviniai.**

Suteikti asociacijai „Panemunėlio kraštas“ panaudos pagrindais laikinai neatlygintinai valdyti ir naudotis savivaldybei nuosavybės teise priklausančias patalpas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas, Rokiškio rajono savivaldybės tarybos 2019 m. balandžio 26 d. sprendimu Nr. TS-109 patvirtintas Rokiškio rajono savivaldybės vardu sudaromų sutarčių pasirašymo tvarkos aprašas.

**Sprendimo projekto esmė.**

Vadovaujantis Lietuvos Respublikos vietos savivaldos įstatymu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, Rokiškio rajono savivaldybės tarybos 2019 m. balandžio 26 d. sprendimu Nr. TS-109 patvirtintu Rokiškio rajono savivaldybės vardu sudaromų sutarčių pasirašymo tvarkos aprašu, sprendimą dėl savivaldybės nekilnojamojo turto perdavimo panaudos pagrindais valdyti ir naudotis asociacijoms priima savivaldybės taryba.

2019 m. vasario 26 d. buvo gautas asociacijos „Panemunėlio kraštas“ prašymas skirti patalpas asociacijos buveinei. Rokiškio rajono savivaldybės administracijos Panemunėlio seniūnija kreipėsi į Rokiškio r. Panemunėlio mokyklą-daugiafunkcį centrą, kuris sutiko asociacijai „Panemunėlio kraštas“ skirti laisvas 34,76 kv. m ploto patalpas, esančias pastate-mokykloje adresu Kamajų g. 11, Panemunėlio glž. st., Panemunėlio sen., Rokiškio r. Asociacijos pirmininkė Indrė Lukšienė 2019-07-03 raštu Rokiškio rajono savivaldybės administracijai sutiko, kad asociacijos veiklai vykdyti būtų skirtos patalpos, esančios Rokiškio r. Panemunėlio mokykloje-daugiafunkciame centre.

Atsižvelgiant į tai, kas išdėstyta, siūloma asociacijai „Panemunėlio kraštas“ leisti laikinai, 10 metų, neatlygintinai valdyti ir naudotis panaudos pagrindais savivaldybei nuosavybės teise priklausantį turtą – 34,76 kv. m bendro ploto patalpas (13/20 dalių patalpos, pažymėtos plane 1C3p Nr. 1-18, kurios bendras plotas 53,21 kv. m) pastate-mokykloje (bendras plotas 2415,28 kv. m, unikalus Nr. 7396-4009-6017, adresas Kamajų g. 11, Panemunėlio glž. st., Panemunėlio sen., Rokiškio r.) įstatuose nurodytai veiklai vykdyti.

Rokiškio rajono savivaldybės administracija nuosavybės teise valdo perkėlos plaustą su įranga, kurį Sartų ežere eksploatuoja Kriaunų seniūnija. Atsižvelgiant į šiuo metu galiojančius teisės aktus, kad savivaldybės neturėtų sudaryti konkurencijos rinkoje bei teikti komercines paslaugas, bei Rokiškio rajono savivaldybės administracijos Centralizuotos vidaus audito tarnybos rekomendacijas, bei Kriaunų kaimo bendruomenės prašymą, siūloma plaustą perduoti panaudos pagrindais naudotis ir valdyti 5 metams Kriaunų kaimo bendruomenei. Panaudos sutartyje numatyta, kad panaudos gavėjas mokės visus su turto išlaikymu susijusius mokesčius, turtą apdraus, bei per 5 metus įsipareigoja atlikti perduoto turto pagerinimų už 1000 Eur.

Šiuo metu Rokiškio rajono savivaldybės administracijos Kriaunų seniūnija per 2017 m. gavo 741 Eur pajamų ir dėl plausto eksploatavimo patyrė 2433,05 Eur turto sąnaudų, iš jų 1309,80 Eur darbo užmokesčio sąnaudos, lyginant 2018 m. – 624 Eur pajamų, 22655,72 Eur sąnaudų, iš jų 1309,80 Eur – darbo užmokesčio. Rokiškio rajono savivaldybės tarybos 2016 m. vasario 19 d. sprendimu Nr. TS-34 „Dėl Rokiškio rajono seniūnijų teikiamų kultūros ir turizmo srityje mokamų paslaugų sąrašo ir įkainių patvirtinimo” buvo nustatytas įkainis už pirmąją valandą plaukimo plaustu – 20 Eur ir po 3 Eur už kiekvieną sekančią valandą.

Panašias paslaugas Rokiškio rajone teikia keletas paslaugų teikėjų, plausto „Dviragis“ savininkas informavo, kad vienos 5 val. išvykos įkainis darbo dienomis – 100 Eur, šeštadieniais – 130 Eur, sekmadieniais 110 Eur.

**Galimos pasekmės, priėmus siūlomą tarybos sprendimo projektą:**

**teigiamos** – bendruomenės galės vykdyti veiklas, bus skatinamas bendruomeniškumas, didinamas ir aktyvinamas jaunimo užimtumas, skatinami bendri renginiai;

**neigiamos** – nebus.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Agnė Grizevičiūtė